Publication: Magyar Közlöny
Issue: MK-2000-59 (Year: 2000, Number: 59)
Era: 1990-2004
Section: 
Paragraph Index: 3

2. § Az Egyezmény hivatalos magyar nyelvű fordítása a következő: „12. számú Egyezmény a mezőgazdasági üzemi balesetek esetén járó kártérítésről A Nemzetközi Munkaügyi Szervezet Általános Konferenciája, amelyet a Nemzetközi Munkaügyi Hivatal Igazgató Tanácsa hívott össze Genfben, és amely 1921. október 25-én harmadik ülésszakára ült össze, és miután úgy határozott, hogy elfogad a mezőgazdasági munkavállalók baleset elleni védelmére vonatkozó különböző javaslatokat, — amely kérdés az ülésszak napirendjének negyedik pontjaként szerepelt, és miután úgy döntött, hogy ezeket a javaslatokat Nemzetközi Egyezmény formájában adja közre, elfogadja az alábbi Egyezményt, amely „a munkavállalók kártérítéséről (mezőgazdaság) szóló 1921. évi Egyezmény” néven idézhető, és amely a Nemzetközi Munkaügyi Szervezet Alapokmányának rendelkezései szerint a Nemzetközi Munkaügyi Szervezet tagállamai által ratifikálandó: * A törvényt az Országgyűlés a 2000. június 13-i ülésnapján fogadta el.

Source: https://magyarkozlony.hu/hivatalos-lapok/4069dca736a31bfc2f437d777972e7d751d3af0b/dokumentumok/5c18018518bf30d5a1d30554a7d93d95cbf427ee/letoltes